IPL 2022: নিশ্চিত হ'ল ১০টা দলৰ অধিনায়ক! ৪ ভাৰতীয় ক্ৰিকেটাৰ হ'ব মুখামুখি, সুযোগ পাব ৩ বিদেশীয়ে- News18 assam\nHome » photogallery » sports »IPL 2022: নিশ্চিত হ'ল ১০টা দলৰ অধিনায়ক! ৪ ভাৰতীয় ক্ৰিকেটাৰ হ'ব মুখামুখি, সুযোগ পাব ৩ বিদেশীয়ে\nIPL 2022: নিশ্চিত হ'ল ১০টা দলৰ অধিনায়ক! ৪ ভাৰতীয় ক্ৰিকেটাৰ হ'ব মুখামুখি, সুযোগ পাব ৩ বিদেশীয়ে\nটি টুৱেণ্টি লীগত এইবাৰ ৰোমাঞ্চকৰ হ'ব, কাৰণ এইবাৰ আইপিএলত দলৰ সংখ্যা ৮ৰ পৰা বৃদ্ধি হৈ ১০টা হ'ব। টি টুৱেণ্টি এই লীগত এইবাৰ ৬০খনৰ সলনি খেলা হ'ব ৭৪খন খেল।\n। January 11, 2022, 18:07 IST\nআইপিএল ২০২২ (IPL 2022)ক লৈ বিচিচিআয়ে চলাইছে প্ৰস্তুতি। টি টুৱেণ্টি লীগত এইবাৰ ৰোমাঞ্চকৰ হ'ব, কাৰণ এইবাৰ আইপিএলত দলৰ সংখ্যা ৮ৰ পৰা বৃদ্ধি হৈ ১০টা হ'ব। টি টুৱেণ্টি এই লীগত এইবাৰ ৬০খনৰ সলনি খেলা হ'ব ৭৪খন খেল। (Hardik Pandya Instagram)\nইয়াৰ ভিতৰত ৰিপ'ৰ্ট অনুসৰি, হাৰ্দিক পাণ্ডিয়াই (Hardik Pandya) আহমেদাবাদ দলৰ অধিনায়ক হ'ব বিচাৰিছে। এইবাৰ প্ৰথমবাৰৰ বাবে আইপিএলত খেলিব আহমেদাবাদে। বিগত দিনত ৰিটেনচন তালিকাৰ পৰা বাদ দিয়া হৈছে হাৰ্দিক পাণ্ডিয়াৰ নাম। দুৰ্বল প্ৰদৰ্শনৰ বাবে এইবাৰ তেওঁক দলত ৰাখিবলৈ আগ্ৰহ প্ৰকাশ নকৰিলে মুম্বাই ইণ্ডিয়ানছে (Mumbai Indians)। (Hardik Pandya Instagram)\nকে এল ৰাহুলৰ (KL Rahul) পঞ্জাব সিংছৰ সৈতে সম্পৰ্ক শেষ হৈছে। টি টুৱেণ্টি লীগত নতুন দল লক্ষ্ণৌত তেওঁ অধিনায়ক হোৱাৰ সম্ভাৱনা উজ্জ্বল। ভাৰতীয় ক্ৰিকেট দলৰ টি টুৱেণ্টিৰ নতুন সহঃ অধিনায়ক এইবাৰ আইপিএল দলৰ অধিনায়ক হ'ব পাৰে। অৱশ্যে পঞ্জাবৰ অধিনায়ক হিচাপে সিমানখিনি সফল নহয় এইগৰাকী খেলুৱৈ। (AFP)\nমহেন্দ্ৰ সিং ধোনী (Ms Dhoni) চিএছকে আৰু ৰোহিত শৰ্মাৰ (Rohit Sharma) হাতত আছে মুম্বাই ইণ্ডিয়ানছৰ অধিনায়কত্ব। নতুন অধিনায়ক হাৰ্দিক পাণ্ডিয়া আৰু কে এল ৰাহুলৰ সৈতে মুখামুখি যুঁজ হ'ব নতুন দুটা ফ্ৰেঞ্চাইজীৰ দায়িত্ব লোৱাৰ পিছত। মুম্বাই ইণ্ডিয়ানছে ৫বাৰ আৰু চিএছকেই চাৰিবাৰ আইপিএলত চেম্পিয়ন হৈছে। (AFP)\nঋষভ পন্তৰ (Rishabh Pant) হাতত দিল্লী কেপিটেলছ আৰু সঞ্জু ছেমছনৰ (Sanju Samson) হাতত ৰাজস্থান ৰয়েলছৰ দায়িত্ব আছে। নিউজীলেণ্ডৰ কেন উইলিয়ামছন (Kane Williamson) ছানৰাইজাৰ্ছ হায়দৰাবাদৰ দায়িত্ব থাকিব। যোৱাবাৰৰ ছানৰাইজাৰ্ছ হায়দৰাবাদৰ প্ৰদৰ্শন খুব বেয়া আছিল। (AFP)\nবিৰাট কোহলীয়ে (Virat Kohli) আৰচিবিৰ অধিনায়কৰ পদ এৰি দিছে। এনে অৱস্থাত অষ্ট্ৰেলিয়াৰ গ্লেন মেক্সৱেলে অধিনায়ক হ'ব পাৰে। ইয়াৰ উপৰি পঞ্জাব কিংছৰ অধিনায়কৰ দায়িত্ব মায়াংক আগৰৱাল আৰু কেকেআৰৰ অধিনায়ক হিচাপে দায়িত্ব দিয়া হ'ব পাৰে আন্দ্ৰে ৰাছেলক। কিছুদিন পূৰ্বে ৮টা দলে ২৭জনক ৰিটেন কৰিছে। আগন্তুক মাহত মেগা অকচনৰ প্ৰস্তুতি চলিছে। (AFP)
